Քաղաքապետարանի դիմաց ցուցարարներին դիմավորել է Եղվարդի քաղաքապետի տեղակալ Կարեն Հարությունյանը, ով հավաստիացրել է, որ Երևան մեկնող միկրոավտոբուսները վաղվանից վերսկսելու են բնականոն աշխատանքը: Բացի այդ, ցուցարարները պահանջ են դրել, որպեսզի 5 օր շարունակ միկրոավտոբուսները ուղևորներին անվճար սպասարկեն, այսինքն՝ ճիշտ այնքան ժամանակ, որքան «Գազել»-ները չեն գործել: Բողոքի ակցիայի մասնակից Գարիկ Գևորգյանը «Հետք»-ի հետ զրույցում հայտնեց, որ ցուցարարների այդ պահանջը ևս ընդունվել է: